Kilden Kino

Kilden Kino er et kinobygg på Kilen i Tønsberg. Det er det største kinobygget i Vestfold og Telemark fylke. Bygget har ni saler og 4DX. Kinoen driftes av kinokjeden Nordisk Film Kino. Bygget stod ferdig første kvartal i 2010, og inneholder også leiligheter, restauranter og et spillsenter med blant annet bowlingbaner, laserspill og innendørs minigolfbane. Kinoavdelingen åpnet dørene sine torsdag 12. august 2010.

Det gamle Kilden Kino og Teater 
I 1907 ble den første kinoen i Tønsberg etablert.

I 1956 startet byggingen av et bygg med kombinert teater- og kinosal på Presterød. Bygget var tegnet av arkitekt Thoralf Ottersen fra Barkåker. Den første filmvisningen i det nye bygget fant sted 23. august 1957; filmen som ble vist var den norske Same Jakki. I oktober 1957 gikk teppet opp for den første teaterforestillingen i bygget.

Kinosjefer

Referanser

Eksterne lenker 

 Kilden Kinos hjemmeside Besøkt 13. januar 2022

Kinoer i Norge
Byggverk i Tønsberg